paragraph_text: Britanski istraživač William Dampier je prvi Europljanin koji je posjetio New Britain, 27. veljače 1700. godine, i dao joj je ime New Britain. U studenom 1884. Njemačka je proglasila svoj protektorat nad New Britainom i promijenila ime otoka u Nova Pomeranija (Neupommern). Dne 11. rujna 1914. na otoku se odigrala jedna od najranijih bitki Prvoga svjetskog rata, kada su se australske snage iskrcale. U to doba Nova Pomeranija je bila sastavni dio Njemačke Nove Gvineje.